یاریی کۆتاییی جامی ئەورووپای ١٩٨٧

یاریی کۆتاییی جامی ئەورووپای ١٩٨٧ کۆتا یاریی وەرزی ١٩٨٦-١٩٨٧ جامی ئەورووپا  بوو کە ئێستا بە خولی پاڵەوانەکانی ئەورووپا ناسراوە،کە سی و دووەمین وەرزی پاڵەوانێتی تۆپی پێی پاڵەوانەکانی ئەوروپا بوو کە لەلایەن یەکێتیی تۆپی پێی ئەورووپا ڕێکخرابوو.لەڕۆژی ٢٧ی ئایاری ١٩٨٧ لەیاریگای ئیرنست ھاپێڵی شاری ڤیێنای نەمسا، لەنێوان یانەی پۆرتۆی پورتوگالی و بایەرن میونشنی ئەڵمانیای ڕۆژئاوا  ئەنجامدرا.هەردوو یانە یاریزانی سەرەکییان لەدەستدابوو : پورتوگالییەکە بەبێ فێرناندۆ گۆمێسی هێرشبەر یاری کرد، لە کاتێکدا ئەڵمانییەکان یاریزانی بەرگریکار و کاپتنەکەیان کلاوس ئۆگێنتالێریان لەدەستدابوو کە سڕکرابوو، لەگەڵ هێرشبەر ڕۆلاند ڤۆلفارت و هانس دۆرفنەری ناوەڕاستکار کە هەردووکیان پێکانیان هەبوو.لە ئەنجامدا پۆرتۆ توانی بە ئەنجامی ٢-١ بەسەر بایەرن میونخی ڕکابەری سەربکەوێت و ببێتە ھەڵگری نازناوی ئەم وەرزە.پۆرتۆ یەکەم نازناوی ئەورووپای بەدەستهێنا، ئەمە یەکەم یاری کۆتایی جامی ئەوروپا بوو کە بایرن و لۆتار ماتیۆس کاپتنەکەیان بە گۆڵە یەک لە دوای یەکەکان دۆڕان، دوای ١٢ ساڵ لە یاری کۆتایی خولی یانە پاڵەوانەکانی ئەوروپا لە ساڵی ١٩٩٩ بەرامبەر مانچستەر یونایتد دووبارەکرایەوە. 

 سەرچاوەکان